Mona Løseth

Mona Løseth (født 11. april 1991) er en norsk tidligere alpinist som kjørte for Spjelkavik IL. 

Etter gode resultater i europacupen i begynnelsen av sesongen 2008/09, ble hun tatt ut til å delta i verdenscuprennet i slalåm i Zagreb 4. januar 2009. I samme renn deltok også Monas eldre søstre, Nina og Lene, og for første gang i verdenscuphistorien stilte tre søstre til start i ett og samme renn. I det aktuelle rennet endte Mona på 43.-plass i første omgang, og kvalifiserte seg dermed ikke til finaleomgangen. I verdenscuprennet i Levi i Finland 14. november 2009, tok Mona Løseth 14.-plass.

Under junior-VM 2010 i Frankrike vant hun tre medaljer: gull i kombinasjonen og i storslalåm og sølv i slalåm.

 Referanser 

 Eksterne lenker 

 Søndag blir Løseth-søstrene historiske, artikkel på vg.no. (besøkt 2. januar 2009)
 Blogg

Kategori:Norske alpinister
Kategori:Juniorverdensmestre i alpint
Kategori:Deltakere for Norge under Vinter-OL 2010
Kategori:Alpinister under Vinter-OL 2010
Kategori:Deltakere for Norge under Vinter-OL 2014
Kategori:Alpinister under Vinter-OL 2014
Kategori:Norgesmestere i slalåm
Kategori:Norgesmestere i super-G
Kategori:Kongepokalvinnere i skiidrett